Wnuki
Chocioż lata lecóm,sie niy starzejymy
Bo przi naszych wnukach,cołki czos młodnymy
Grómy w bal i sznóra,bojki im berómy
Na te stare lata,bele co zmyślómy
Dobrze je mieć wnuki,maszkety im dować
Jak przilecom głodne, z nimi łobiadować
Poplewióm nóm kwiotki,siyń powyciyrajóm
Jak upieka zista, ze smakym wcinajóm
A te nasze wnuki,móndre gowy majóm
I na kómputerach sie łokropnie znajóm
Mie tyż nauczyli,na tym ‘kómpku” klikac
Móm „łokno” łotwarte,niy moga narzykać
A jak sóm fest rade,na kark sie wiyszajóm
Godajóm do ucha,że mi mocno pszajóm
Czy to niy je piykne? Co na to powiycie?
Dobrze je być starkóm,bo to fajne życie
Autor : Maria Kotula
fuv_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn lmo_Latn